# Psi2 Piscium

Psi² Piscium (ψ² Psc / 79 Piscium / HD 6695 / HR 328) és un estel a la constel·lació dels Peixos. Comparteix la denominació de Bayer «Psi» amb altres dos estels —ψ¹ Piscium i ψ$^3$ Piscium—, però no està físicament relacionat amb ells. La seva magnitud aparent és +5,57 i s'hi troba a 161 anys llum del sistema solar.

## Característiques

Psi² Piscium és un estel blanc de tipus espectral A3V amb una temperatura superficial de 8.765 K. Les seves característiques físiques són similars a les de Denebola (β Leonis) o a les de Heze (ζ Virginis), si bé és menys lluminosa que aquestes. Tretze vegades més lluminosa que el Sol, el seu diàmetre és aproximadament el doble que el diàmetre solar. La seva massa és un 88% major que la del Sol i té una edat aproximada de 50 milions d'anys.
Quant a la seva composició química, Psi² Piscium té una relació oxigen/hidrogen menor que la del Sol [O/H] = -0,18, sent també inferior el seu contingut relatiu de ferro [Fe/H] = -0,12. Mostra un nivell de bari notablement més baix que el solar però el nivell de calci és més elevat que en el nostre estel.

## Companya estel·lar

Psi² Piscium presenta una elevada lluminositat en rajos X de 143,9 × 10$^{20}$ W. Hom pensa que l'emissió de rajos X pot provenir d'una companya estel·lar, la separació de la qual amb l'estel principal és de 0,36 segons d'arc. La seva lluentor és 3,91 magnituds menor que la de Psi² Piscium.

## Referències

* ↑ Anne Cowley «A study of the bright A stars. I. A catalogue of spectral classifications» (en anglès). Astronomical Journal, 4-1969, pàg. 375–406. DOI: 10.1086/110819.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 Marwan Gebran «A new method for the inversion of atmospheric parameters of A/Am stars» (en anglès). Astronomy and Astrophysics, 5-2016. DOI: 10.1051/0004-6361/201528052.
* ↑ «Rotational velocities of A-type stars. III. Velocity distributions» (en anglès). Astronomy and Astrophysics, 2, 2-2007, pàg. 671–682. DOI: 10.1051/0004-6361:20065224.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ Psi2 Piscium Arxivat 2016-03-04 a Wayback Machine. (The Bright Star Catalogue)
* ↑ «psi02 Psc» (en anglès). SIMBAD (Centre de Dades astronòmiques d'Estrasburg). [Consulta: 11 desembre 2020].
* ↑ «79 Piscium» (en anglès). SIMBAD (Centre de Dades astronòmiques d'Estrasburg). [Consulta: 11 desembre 2020].
* ↑ Takeda, Yoichi; Kang, Dong-Il; Han, Inwoo; Lee, Byeong-Cheol; Kim, Kang-Min «Can Sodium Abundances of A-Type Stars Be Reliably Determined from Na I 5890/5896 Lines?». Publications of the Astronomical Society of Japan, 61, 5, 2009. pp. 1165-1178.
* ↑ Psi2 Piscium. Catalogue of Stellar Diameters (CADARS) (Pasinetti-Fracassini+ 2001)
* ↑ Zorec, J.; Royer, F. «Rotational velocities of A-type stars. IV. Evolution of rotational velocities». Astronomy and Astrophysics, 537, 2012. A120.
* ↑ Tetzlaff, N.; Neuhäuser, R.; Hohle, M. M. «A catalogue of young runaway Hipparcos stars within 3 kpc from the Sun». Monthly Notices of the Royal Astronomical Society, 410, 1, 2011. pp. 190-200.
* ↑ Takeda, Yoichi; Kang, Dong-Il; Han, Inwoo; Lee, Byeong-Cheol; Kim, Kang-Min «Can Sodium Abundances of A-Type Stars Be Reliably Determined from Na I 5890/5896 Lines?». Publications of the Astronomical Society of Japan, 61, 5, 2009. pp. 1165-1178.
* ↑ Schröder, C.; Schmitt, J. H. M. M. «X-ray emission from A-type stars». Astronomy and Astrophysics, 475, 2, 2007. pp. 677-684.
* ↑ De Rosa, R. J.; Bulger, J.; Patience, J.; Leland, B.; Macintosh, B.; Schneider, A.; Song, I.; Marois, C.; Graham, J. R.; Bessell, M.; Doyon, R. «The Volume-limited A-Star (VAST) survey - I. Companions and the unexpected X-ray detection of B6-A7 stars». Monthly Notices of the Royal Astronomical Society, 415, 1, 2011. pp. 854-866.